钦定古今图书集成/历象汇编/庶征典/第034卷 > 《回回历》 > 天时寒热风雨
## 钦定古今图书集成/历象汇编/庶征典/第034卷 > 《回回历》 > 天时寒热风雨

“太阴与一星相照，及相离，后别与一星相照。”后相照
二星是太阴所在宫及宫主星所在宫。又与太阴所
在宫分相对，主润泽并风。

如太阴离火星与金星照，或离太阳与土星照，或离土星与太阳照。

太阳木星、水星属风，其宫分则阴阳申、天枰辰、《宝瓶
子》皆属风。太阳、水土三星或两星在风宫，则多风。
若近年命或近四季及朔望命宫之前七曜内一星
在申子辰宫，则多风。看星何性，其风随其性；纬度属
何方，风从其方来。

火在其宫，则有恶风，红云，土则风不至而寒。木有和风，比土星之风微至。金和风带润，水多清风。

太阳在阴阳，太阴在人马。此时有和风。则一年之风
善。有恶风。则一年之风恶。

土星在申子辰或亥卯未宫分。天寒雨雪，雾暗，火在
内天热主热风，又主天旱，井泉少水，在内有和风，金
在内和风不重，水在内清风频转方位。

年命四季朔望命宫之前，土在寅午戌宫内，则减热，
在亥卯未宫内，则极寒，若火星在寅午戌宫内，则极
热，在亥卯未宫内，则减寒。

太阳入巨蟹初度，火星先太阳东出，天气极热。若入
磨羯初度，金星先太阳东出，天气极寒。

太阴与土星同度后离土星在巳酉丑三宫内，冬季
极寒，有雪。太阴与火星相冲后离火星在寅午戌宫
内，夏季极热。

太阴在年命并四季朔望命宫，太阴与太阳相会，冲
弦照火星，后离火星，又遇金星，或先遇金星，后遇火
星，主雨多水。

太阴在四处遇土星，后离土星，又遇太阳，主夏至极
热，冬至极寒。

太阴与木、水二星相照，多风。